Author: . . .
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	28. juuli 2005 nr 530

Sünnitoetuse väljamaksmine

Lääne Maavalitsuse Perekonnaseisuosakond esitas linnavalitsuse sotsiaal- ja tervishoiuosakonnale 2005 juunikuus Haapsalu linnas registreeritud sündide kohta laste nimekirja. Registreeritud oli 8 (kaheksa)  lapse sünd (maikuus sündis 2 last ja juunikuus 6 last). Sünnitoetuse korra kohaselt makstakse sünnitoetus emale, kes on Eesti Vabariigi kodanik või omab kehtivat elamisluba ja on vähemalt 6 (kuus) kuud enne lapse sündi elukohaks registreerinud rahvastikuregistris Haapsalu linna. Nimetatud korrale vastasid kaheksa lapse ema isikandmed.
Juhindudes sotsiaalhoolekande seaduse § 23 lg 1 p 1, Haapsalu Linnavolikogu 28. 01. 2005 määrusega nr 56 kinnitatud “Sünnitoetuse maksmise kord Haapsalu linnas“, Haapsalu Linnavalitsuse 10. 02. 2005 korraldusest nr 91, kohaliku omavalitsuse korralduse seaduse § 6 lg 1, lg 3 p 1, § 30 lg 1 p 2, § 31, Haapsalu põhimääruse § 35 lg 1 p 2, § 63 ja haldusmenetluse seadusest Haapsalu Linnavalitsus

korraldab:

1.	Kinnitada 2005 juunikuu eest väljamakstav sünnitoetus kokku 24 000 (kakskümmend neli tuhat) krooni.
1.1.Linnavalitsuse raamatupidamisel (L. Tammsalu) teha pangaülekandeid alljärgnevalt:
Hansapank AS	 (ülekanded nimekirja alusel) 12 000 krooni
SEB Eesti Ühispank (ülekanded nimekirja alusel) 12 000 krooni 
2.	Korraldus teha teatavaks linnavalitsuse sotsiaal- ja tervishoiuosakonnale (M.Kast) ning raamatupidamisele (L.Tammsalu, E.Merendi) korralduse koopia üleandmisega allkirja vastu.
3.	Korraldus avalikustada väljapanekuga linnavalitsuse fuajees.
4.	Korraldus jõustub teatavakstegemise päevast.
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Elfrida Kuldsaar
	Linnasekretäri asendaja